Il-Prim Ministru Robert Abela insista li r-riforma fil-użu tal-kannabis se tibni soċjetà aktar ġusta u ħanina. Meta kien qed jitkellem fit-tieni qari mal-abbozz ta' liġi li jwaqqaf l-Awtorita għall-użu responsabbli tal-kannabis, Abela qal li l-pulizija għandhom jiġru wara l-kriminalità li qed tagħmel il-ħsara lis-soċjetà. "Il-verità hija li fis-skiet għadna forzi tal-ordni li saħħew bil-kbir il-ġlieda tagħhom kontra d-droga. Seħħew l-akbar qabdiet ta' droga ġewwa pajjiżna. Jeħtieġ li niffukkaw fuq il-kriminalità li tagħmel il-ħsara lis-soċjetà u kriminalità li tkisser in-nies mhux fuq individwi li jinqabdu b'joint", spjega Abela. Abela ddefenda l-abbozz billi qal li fl-użu tal-kannabis m'hemmx triq tan-nofs waqt li stqarr li l-emendi li saru fl-2017 (li ddekriminalizzaw l-użu tal-kannabis) ma kienux biżżejjed għax xorta baqa' żgħażagħ li baqgħu jiġu ppreżegwitati. "Rigward il-liġi qal li ma tistax tkun fit-triq tan-nofs, jew jkollna din il-liġi jew ikollna r-renju tal-liġi tal-ġungla," nsista Abela. Il-Prim Ministru saħaq li hemm diversi persuni li qed jispiċċaw b'telf ta' opportunitajiet ta'impjiegi jew terminazzjoni tal-impjieg tagħhom minħabba l-kondotta tagħhom. "Kull ġurnata li tgħaddi, l-istat qiegħed jagħlaq għajnejh għar-realtajiet tal-Maltin. Jista' l-istat jibqa' jara persuni bil-kondotti tagħhom mċappsa minħabba li jkunu pejpu joint?" staqsa Abela. Hu akkuża lill-Oppożizzjoni li għal diversi drabi fl-istorja xekklet l-progress. "Sfortunatament dejjem issib lil min inissel il-biża'. Meta kien hemm id-dħul tad-divorzju, l-Ministru Tonio Fenech kien qal li l-Madonna qiegħda tibki. Dwar id-drittijiet għal persuni gay, kien hemm min qalilna li Jum l-Omm kien se jispiċċa. Waqt li fl-emendi fil-liġi tal-IVF, l-Oppożizzjoni kienet qalet li din il-liġi se twassal biex jintremew il-ħajjiet u minflok inħolqu mijiet ta' ħajjiet ġodda," temm jgħid Abela. .td_uid_3_619d421e6e3b3_rand.td-a-rec-img{text-align:left}.td_uid_3_619d421e6e3b3_rand.td-a-rec-img img{margin:0 auto 0 0}